《和卓英英锦城春望》
唐代·眉娘

蚕市初开处处春，九衢明艳起香尘。

世间总有浮华事，争及仙山出世人。

作者简介：（792—?）卢眉娘，唐人。生而眉如线且细长，人以眉娘呼之。顺宗永贞时南海贡于朝。时年十四，性聪慧，工巧无比。能于尺绢绣《法华经》七卷，字如粟粒，而点画分明。又能以五彩丝一缕分为三缕，于掌中结飞盖五重。顺宗叹其工，谓之神姑。宪宗元和中，眉娘不愿在禁中，遂度为道士，放归南海，赐号逍遥。